ΓΡΑΠΤΗ ΕΡΩΤΗΣΗ P-3648/01

υποβολή: Guido Podest (PPE-DE) προς την Επιτροπή

(9 Ιανουαρίου 2002)

Θέμα: Κατάσταση των γυναικών στην Νιγηρία — η περίπτωση της κ. Safia Husaini Tungar Tudu

Η κ. Safia Husaini Tungar Tudu είναι μια γυναίκα 30 ετών από τη Νιγηρία, η οποία παντρεύτηκε στη παιδική ηλικία των 12 ετών, έχει τέσσερα παιδιά το τελευταίο εκ των οποίων γεννήθηκε μετά από βιασμό. Γι' αυτό το λόγο, καταδικάστηκε εις θάνατο δια λιθοβολισμού. Η περίπτωση αυτή δημιουργεί πολλά ερωτηματικά σχετικά με την κατάσταση των γυναικών σε πολλές χώρες της Αφρικής μεταξύ των οποίων συγκαταλέγεται και η Νιγηρία.

Πράγματι, σύμφωνα με τον ισλαμικό νόμο, μια παντρεμένη γυναίκα, έστω και αν είναι χωρισμένη,ποπίπτει στο αδίκημα της μοιχείας εφόσον συνευρεθεί με άλλον άνδρα έστω και αν, όπως συνέβη στην περίπτωση της περί ης ο λόγος πρόκειται για βιασμό.

Η πολιτική και στρατιωτική ηγεσία που εγκαθίσταται σε καθεστώτα μη δημοκρατικά απαιτεί τον έλεγχο της ζωής τωνπηκόων της: ο έλεγχος των γεννήσεων εμπίπτει στη λογική αυτή και ως εκ τούτου, οι γυναίκες εκτίθενται περισσότερο σε διατάξεις του νόμου που επιβάλλουν πλειστάκις απάνθρωπες ποινές.

Ερωτάται η Επιτροπή με ποιόν τρόπο προτίθεται να εντατικοποιήσει και να καταστήσει αποτελεσματικότερα τα προγράμματα που έχει ήδη δρομολογήσει για τη βελτίωση των συνθηκών διαβίωσης των γυναικών στις χώρες αυτές και ποίες νέες δράσεις προτίθεται να αναλάβει για να εξαλειφθούν πρακτικές οι οποίες διακυβεύουν τα θεμελιώδη δικαιώματα του ατόμου.

Ερωτάται εξάλλου η Επιτροπή με ποίο τρόπο σκέπτεται να ενεργήσει για να προωθήσει τη διαδικασία εκδημοκρατισμού και εκλαϊκισμού σε χώρες όπως η Νιγηρία στις οποίες η ερμηνεία που δίδεται από τον θρησκευτικό νόμο (η οποία διαστρεβλώνει την πραγματική έννοια της θρησκείας την οποία επικαλείται) πλήττει κυρίως τα δικαιώματα των γυναικών.

Απάντηση του κ. Nielson εξ ονόματος της Επιτροπής

(6 Φεβρουαρίου 2002)

Η Επιτροπή ανησυχεί για την εφαρμογή διαρκώς αυστηρότερων ποινών από ορισμένα δικαστήρια σαρία στη Νιγηρία, και για τις επιπτώσεις τους στα δικαιώματα των γυναικών. Η Επιτροπή αναλαμβάνει ενέργειες για τον τερματισμό των πρακτικών αυτών και το μετριασμό των επιπτώσεών τους στις γυναίκες.

Οι κατευθυντήριες γραμμές της πολιτικής της Ένωσης προς τις τρίτες χώρες σχετικά με τα βασανιστήρια και άλλες μορφές σκληρής, απάνθρωπης ή εξευτελιστικής μεταχείρισης ή τιμωρίας(1), τις οποίες εξέδωσε το Συμβούλιο Γενικών Υποθέσεων στις 9 Απριλίου 2001, εφαρμόζονται σε τιμωρίες όπως η μαστίγωση και ο λιθοβολισμός στις οποίες αναφέρεται το Αξιότιμο Μέλος του Κοινοβουλίου.

Η Επιτροπή αναφέρθηκε στην κατάσταση της Νιγηρίας κατά την 57η σύνοδο της Επιτροπής Ανθρωπίνων Δικαιωμάτων και εξέφρασε την ανησυχία της σχετικά με τις ποινές που επιβάλλονται δυνάμει του ισλαμικού ποινικού κώδικα σαρία που έχουν εισαγάγει ορισμένες πολιτείες στο βόρειο τμήμα της χώρας.

Επιπλέον, η Ένωση έχει άμεση επαφή με τον Πρόεδρο της Νιγηρίας για να εκφράσει τις ανησυχίες της για το γεγονός ότι η ερμηνεία των θρησκευτικών νόμων καταπατά τα δικαιώματα των γυναικών στη Νιγηρία.

Η κοινοτική στρατηγική εθνικής στήριξηςπέρ της Νιγηρίας τονίζει την προώθηση των ανθρωπίνων δικαιωμάτων και της κοινωνίας των πολιτών και προβλέπει τη χρηματοδότηση ιδρύματος ανθρωπίνων δικαιωμάτων για την ευαισθητοποίηση και τη συμμετοχή του λαού της Νιγηρίας σε έργα που αφορούν τα ανθρώπινα δικαιώματα.

Η προώθηση του εκδημοκρατισμού θα επιτευχθεί με τη στήριξη της εκλογικής διαδικασίας και της κοινωνίας των πολιτών. Στόχος είναι η ενίσχυση των γυναικών ειδικότερα με τη βελτίωση της ενημέρωσής τους σε θέματα δημοκρατίας και εκλογών καθώς και σχετικά με τα δικαιώματα και τιςποχρεώσεις τους σε ένα δημοκρατικό πλαίσιο. Πρόκειται για μια πτυχή του εν εξελίξει έργου με θέμα Συμμετοχή των πολιτών και ζητήματα των δύο φύλων στο πλαίσιο της εκλογικής διαδικασίας.

Η Επιτροπήποστηρίζει τα έργα που άπτονται των ανθρωπίνων δικαιωμάτων για την ενίσχυση της κοινωνίας των πολιτών στη βόρεια Νιγηρία και για την ευαισθητοποίηση των γυναικών όσον αφορά τα εκ του νόμου δικαιώματά τους. Επίσης, και άλλα έργα περιλαμβάνουν τη διάσταση των φύλων καιπογραμμίζουν την ενσωμάτωση των γυναικών.

Στο πλαίσιο του κεφαλαίου B7-7 του προϋπολογισμού της Ένωσης (Ευρωπαϊκή Πρωτοβουλία για τα Ανθρώπινα Δικαιώματα και τη Δημοκρατία) θα συνεχιστεί η χορήγηση κεφαλαίων για την καταπολέμηση των βασανιστηρίων και της σκληρής, απάνθρωπης ή εξευτελιστικής μεταχείρισης στη Νιγηρία και σε άλλες τρίτες χώρες.

Ακόμη, η Ένωση θα συνεχίσει να ενθαρρύνει την κυβέρνηση της Νιγηρίας να καταργήσει τη θανατική ποινή, να ενισχύσει το σεβασμό των ανθρωπίνων δικαιωμάτων, και να ευαισθητοποιήσει τις γυναίκες και τους άνδρες στα εκ του νόμου δικαιώματά τους.

(1) Έγγρ. αριθ. 2342 της 9.4.2001.